cyanic-selkie/wikianc huggingface dataset:
Annie Hall
Vastaanotto
Annie Hall valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Annie Hallin vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Annie Hallin kaikkien aikojen kolmanneksi hauskimmaksi komediaksi.
Euroopan unionin hallinto ja politiikka
Euroopan unionin hallinto ja politiikka muodostuu Euroopan unioni yhteisiksi perussopimuksin tai niitä täydentävin sopimuksin määritellyistä politiikan lohkoista. Euroopan unionin jäsenmaille yhteistä politiikkaa ovat kauppapolitiikka tulliliiton vuoksi sekä maatalouspolitiikka.
Raphael Cheenath
Raphael Cheenath (29. joulukuuta 1934 Manalur – 14. elokuuta 2016 Mumbai ) oli intialainen roomalaiskatolinen arkkipiispa. Hänet vihittiin Jumalan Sanan seuran papiksi 21. syyskuuta 1963 ja nimitettiin Sambalpurin hiippakunnan piispaksi 28. helmikuuta 1974. Piispaksi vihkiminen seurasi 18. toukokuuta. Pääkonsekraattorina toimi Hermann Westermann, jota avustivat Pius Kerketta ja Joseph Robert Rodericks.
Beherit
Beheritiä pidetään Suomen ensimmäisenä black metal -yhtyeenä. Yhtyeen viimeiset albumit eivät ole olleet enää tyyliltään black metallia vaan koskettimilla ja muilla koneilla tehtyä rituaalimusiikkia black metal -hengessä. Muutoksen syynä on, että yhtyeen vokalistina ja kitaristina toiminutta Marko Laihoa ei enää kiinnostanut metallimusiikin tekeminen. Beherit lakkasi olemasta, mutta Laiho jatkoi musiikin tekemistä. Vuonna 1999 tuli julki Suuri Shamaani -CD täynnä kosketinvoittoista ambientia. Tämän jälkeen Laiho jatkoi DJ Gamma -nimellä hardcore techno -piireissä.
Plateiá (Aígina)
Plateián länsipuolella sijaitsevat saaret Stachtorrói ja Ypsilí ja itäpuolella Makrónisos, Lagoúsa ja Lagousáki.
Lisäkives
Anatomiaa
Lisäkiveksessä on kolme osaa. Lisäkiveksen pää (caput epididymidis) on kiveksen päällä sijaitseva lisäkiveksen laajin osa, johon siittiöt kiveksestä saapuvat. Lisäkiveksen päähän kiveksen verkosta (rete testis) tulevat vievät tiehyet (ductuli efferentes) johdattavat siittiöt 5–7 metriä pitkään mutkittelevaan lisäkivestiehyeen (ductus epididymidis), joka muodostaa lisäkiveksen rungon (corpus epididymidis) ja hännän (cauda epididymidis).
Lisäkives sijaitsee kiveksen tavoin kivespussissa ja on tunnusteltavissa kivespussin läpi.
Foxit Reader
Foxit Reader on ilmainen, mutta siihen on saatavilla maksullisia lisäosia. Ohjelma on kevyt ja se toimii Windows 2000:ssa ja sitä uudemmissa Windows-käyttöjärjestelmissä, sekä monilla Linux-alustoilla. Ominaisuuksien vuoksi sitä verrataan usein Adobe Readeriin.
Marraskuun manifesti
Manifestin syyt
Venäjä hävisi vuonna 1905 päättyneen sodan Japanille, mistä Suomessakin riemuittiin. Venäjällä käynnistyi laaja yhteiskunnallinen mellakointi ja lakkoilu, minkä seurauksena lopulta Nikolai II taipui 30. lokakuuta allekirjoittamassaan lokakuun manifestissa luopumaan itsevaltiudestaan ja antamaan valtaa kaksikamariselle parlamentille sekä hyväksymään joitain kansalaisoikeuksia.
PEHO-oireyhtymä
PEHO-oireyhtymä on peittyvästi periytyvä oireyhtymä, joka aiheuttaa kehitysvammaisuutta ja sokeutta.
Leif Rantala
Leif Rantala (26. joulukuuta 1947 Liljendal – 8. tammikuuta 2015 Rovaniemi) oli suomenruotsalainen kielitieteilijä, saamen kielen spesialisti ja Kuolan niemimaan saamelaiskielten, -kulttuurin ja historian asiantuntija.
Fredrik Suuren seksuaalisuus
pienoiskuva|von Katten teloitus vuonna 1730. Fredrik kuvattuna yläkulmassa ikkunalla. Fredrik Suuren seksuaalisuus on ollut historian tutkimuskohde jo pitkään. Arvioita kuninkaan homoseksuaalisuudesta on esitetty jo hänen elinaikanaan.
Vuonna 1733 Fredrik naitettiin Elisabet Kristiinalle, jota Fredrik vältteli koko elämänsä.
Axel Schauman
Axel Schaumanin vanhemmat olivat pietarsaarelainen apteekkari Viktor Leonard Schauman ja Elisabeth (Elise) Wilhelmina Ekelund. Hän kävi koulua Vaasassa mutta ei suorittanut ylioppilastutkintoa. Schauman meni 1873 työhön vaasalaisen liikemiehen A. A. Levónin (1820–1875) toimistoon ja sen jälkeen hän oli Lyypekissä kauppahuone Cabell & Schwarzkopfin palveluksessa.
Bob Catley
Magnum (2001–)
Vuonna 2002 Catley herätti Magnumin uudelleen henkiin Tony Clarkinin kanssa. Tämän jälkeen yhtye julkaisi albumit Breath of Life ja Brand New Morning. Vuonna 2007 ilmestyi Magnumin neljästoista studioalbumi Princess Alice and the Broken Arrow, joka oli myös yhtyeen parhaiten menestynyt sitten vuoden 1994.
Benecol
Suomalainen innovaatio
Vuonna 1989 Raision Ingmar Wester kehitti kasvistanoliesterin, jonka todettiin alentavan tehokkaasti veren kolesterolipitoisuutta. Suomalainen Benecol-margariini oli ensimmäinen terveysvaikutteinen kolesterolia alentava elintarvike, joka tuli myyntiin vuonna 1995.
Teho ja terveysväittämä
Benecol-tuotteiden kolesterolia alentava teho perustuu niiden sisältämän kasvistanoliesterin kykyyn estää kolesterolin imeytymistä ruoansulatuskanavassa. Ohjeen mukainen kasvistanolimäärä (2 g päivässä) alentaa LDL-kolesterolia keskimäärin 10 %. 1,5 g:n annoksen saa esimerkiksi noin 25 g:sta (viidestä teelusikallisesta) margariinia ja 2 g:n annoksen yhdestä pullollisesta jogurttijuomaa.
Satulahuopa
Käyttö
Huopa asetetaan satulan alle, hevosen selän ja satulan väliin. Satulahuovan tehtävänä on ehkäistä hien imeytymistä satulan toppauksiin. Vaikka satulan kanssa lähes poikkeuksetta käytetään huopaa, satula tulee valita sen mukaan miten se istuu hevosen paljaaseen selkään. Huovan tarkoitus ei ole korjata satulan istuvuuden mahdollisia puutteita, eikä niitä yleensä voi satulanhuovan avulla korjatakaan. Nykyisin yleisimpiä ovat tehdasvalmisteiset satulahuovat, mutta satulan alla voi käyttää myös esimerkiksi tavallista vilttiä. Tehdasvalmisteisissa satulahuovissa on yleensä täytteenä vaahtomuovia ja pintamateriaalina tikattu puuvillasekoitekangas tai vastaava.
Anne Fried
Fried muutti Suomeen 1969. Hän kirjoitti saksaksi ja englanniksi. Hänen poikansa oli professori Risto Fried.
Buuritasavallat
Buuritasavallat (myös buurivaltiot) olivat itsenäisia tasavaltoja, jotka hollantia puhuvat Kapmaan asukkaat perustivat, kun he muuttivat koiliseen suuren vaelluksen aikana. Buuritasavalloista Transvaal ja Oranjen vapaavaltio saivat kansainvälistä tunnustusta. Nykyään alueella sijaitsee Etelä-Afrikka.
Kirchamba
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on riisi. Palveluihin kuuluu kaksi alakoulua ja terveysasema.
Pohjois-Kraaseli
Pohjois-Kraaseli on Perämeren kansallispuistoon kuuluva asumaton luoto Kemin edustalla Perämerellä. Se sijaitsee ulkomerellä noin kolme kilometriä etelään Ison-Huiturin saaresta ja noin 11 kilometriä länteen Ajoksen satamasta. Saaren eteläpuolitse johtaa laivaväylä Tornioon, ja saarella on laivaväylän linjataulu.
Pohjois-Kraaseli muodostuu kahdesta laajemmasta alueesta, joita yhdistää kapea kannas. Kannaksen pohjoispuolella sijaitsee kapea lahti, joka lähes katkaisee saaren kahteen osaan. Pääosin saari on kivikkoinen kuten rantaniitytkin, ainoastaan korkeimmilla kohdilla kasvaa pensaikkoa.
Gwynfor Evans
Gwynfor Evans (1. syyskuuta 1912 Barry, Wales, Yhdistynyt kuningaskunta – 21. huhtikuuta 2005 Pencarreg, Wales, Yhdistynyt kuningaskunta) oli walesilainen poliitikko. Hän johti 1945–1981 kansallismielistä Plaid Cymru -puoluetta ja oli puolueen ensimmäinen edustaja Yhdistyneen kuningaskunnan alahuoneessa, jossa hän istui vuodet 1966–1970 ja 1974–1979. Pitkälti Evansin vakaumuksellisen pasifismin ansiosta Plaid Cymru pyrki Walesin aseman kohentamiseen väkivallattomasti. Evans itse oli vuonna 1980 syömälakossa ja onnistui sen avulla pyörtämään konservatiivihallituksen päätöksen olla perustamatta kymrinkielistä televisiokanavaa.
Alahuoneen edustajana
Evans valittiin uudestaan parlamenttiin lokakuussa 1974. Plaid Cymru sai tuolloin yhteensä kolme paikkaa, mutta puolue oli silti varsin pitkälti eristyksissä muista. Evans menetti paikkansa vuonna 1979 ja luopui puoluejohtajan asemasta vuonna 1981. Hän yritti parlamenttiin vielä vuonna 1983, mutta ei tullut valituksi.
Digitaalikamera
Ensimmäiset digitaalikamerat tulivat markkinoille 1990-luvun puolivälissä. Myös kännykkäkamera saattaa olla digitaalikamera. thumb|Canon PowerShot A95, suosittu digitaalitaskukamera eli [[Puhekieli|puhekielellä ”digipokkari”.]]
Valotusaukko polttovälin osamääränä
Objektiivin valotusaukko ilmaisee epäsuorasti, miten tehokkaasti objektiivi siirtää valoa kohteesta kuvakennolle. Periaatteena on se, että mitä suurempi valotusaukko objektiivissa on, sitä valovoimaisempi objektiivi on. Tästä seuraa se, että valovoimaista objektiivia voidaan käyttää myös tilanteissa, joissa valoa on vähän, kuten hämärässä tai erittäin vähän, kuten yöllä.
Aukon halkaisija millimetreinä kertoo myös syvyysterävyysalueesta enemmän kuin aukkoluku. Kompaktikameroiden fyysisesti pieni aukko antaa huomattavasti suuremman syvyysterävyysalueen samalla aukkoluvulla, jolloin vain hyvin lähellä olevia kohteita voi irrottaa taustastaan syvyysterävyyden avulla.
Polttovälikertoimesta ja järjestelmäkameroiden objektiiveista
Kennokoon erojen aiheuttama rajausvaikutus ilmaistaan polttovälikertoimella.
Utahin osavaltionyliopisto
Utahin osavaltionyliopisto on ollut 1990-luvun alusta lähtien yksi mikrosatelliittien ja vielä niitäkin pienempien satelliittien kehittämisen keskuksista yliopistomaailmassa. Se organisoi joka elokuussa AIAA/USU Conference on Small Satellites -piensatelliittikonferenssin.
Digitaalikamera
Kuvatiedostot
Digikamera voi tallentaa kuvia pakkaamattomana tai pakattuna. Yleensä digitaalikameroiden kuvatiedostot ovat pakattuja JPEG-kuvia. JPEG-pakkaus pienentää kuvan tiedostokokoa, minkä ansioista pakattuja kuvia mahtuu muistikortille enemmän kuin pakkaamattomia. Toisaalta JPEG-pakkauksen yhteydessä väritarkkuus vähenee. Kuvasta tulee epäterävämpi ja vaaleilla alueilla näkyy artefakteja, jolloin kuvan jälkikäsittely vaikeutuu.
WLAN
Uusimmissa ammattilaistason kameroissa voidaan kuvat siirtää automaattisesti heti kuvan ottamisen jälkeen langattoman WLAN-verkon kautta tietokoneelle. Tällöin muistikortti toimii välimuistina ja suhteellisen pientäkin muistikorttia käyttämällä voidaan ottaa lähes rajaton määrä kuvia. Se saattaa kuitenkin aiheuttaa myös tietoturvariskin, koska tietokoneella pitää olla käynnissä palvelinohjelma kuvien vastaanottamiseen eikä WLAN määrittele korkean tason protokollia kuvansiirtoon. WLAN:ia voi käyttää myös kuvien siirtämiseen matkapuhelimeen, jolloin niitä voi lähettää edelleen. Tämä toiminto on useissa nykyaikaisissa kameroissa.
Marjajärvi (Sastamala)
Marjajärvi
Harvinaisempia lajeja olivat mustatiira, joka nähtiin kahtena kesänä 1964–65, ja ruskosuohaukka, jolle järvi muodosti reviirin. Sääkset kalastivat järvellä säännöllisesti jääden joskus kalaverkkoihin kiinni. Syysmuuton aikana järvelle kokoontui suuri joukko muuttajia. Yleisempiä olivat sorsalinnut, uikut, hanhet, joutsenet ja muut vesilinnut.
Historiaa vanhoista kartoista
Vuoden 1747 von Rosenin Suomen kartassa Marjajärvi on kirjoitettu nimellä "Yllinenjerfvi" ja vuoden 1855−56 Kalmbergin kartastossa sen nimeksi oli kirjoitettu "Kikois Ylinenjärvi". Vuoden 1775 Eric Wetterstedtin kartassa Marjajärvi oli piirretty pinta-alaltaan suurempana kuin sen viereinen Kiikoisjärvi. Sama muoto esiintyy myös vuoden 1799 Turun maakuntakartassa. Myös Kalmbergin kartassa järvi oli suuri ja sillä oli siinä myös suuri saari. Vuoden 1863 C. W. Gyldénin piirtämässä Suomen yleiskartassa Marjajärven nimeksi on kirjattu "Kiikois Ylinenjärvi" ja sen läpi virtaavan joen nimeksi on merkitty "Kauvatsanjoki" koko Sääksjärven ja Mouhijärven välisellä matkalla. Muita käytettyjä nimityksiä ovat olleet "Hongistojärvi" (eteläisen talon mukaan) ja "Yli-Kiikoisjärvi".
Santeri Heiskanen
Seuraura
Kaudeksi 1996–1997 Heiskanen siirtyi Helsingin IFK:hon, jossa varsinainen SM-liigan tulokaskausi toi hänelle 31 ottelussa kaksi syöttöpistettä. Kaudella 1997–1998 Heiskanen voitti HIFK:ssa Suomenmestaruuden ja kaudella 1998–1999 SM-hopeaa. Heiskanen edusti jälkimmäisellä kaudella joukkuetta myös EHL:ssä, kuten myös seuraavalla kaudella 1999–2000. Kesken kauden hän siirtyi kuitenkin Jokereihin, jossa Heiskanen voitti kauden päätteeksi SM-hopeaa. Kaudeksi 2001–2002 hän siirtyi Ruotsiin ja Elitserien-joukkue AIK IF:ään. Heiskanen pelasi siellä 22 ottelua ilman tehopisteitä ja siirtyi kesken kauden sarjatasoa alemmas Allsvenskanin IF Björklöveniin. Heiskanen oli 83 minuutillaan SuperAllsvenskan-sarjan jäähykuningas. Hän jatkoi Björklövenissä vielä seuraavankin kauden 2002–2003.
Leo I
Leo I eli Flavius Valerius Leo Augustus (401–18. tammikuuta 474) oli Itä-Rooman keisari 457–474.
Raid over Moscow
Raid over Moscow (lyhyemmin nimellä Raid joissakin maissa) on Access Softwaren kehittämä videopeli Atarin 8-bittisille tietokoneille sekä Commodore 64-, Amstrad CPC-, ZX Spectrum- ja Apple II -alustoille. Peli julkaistiin kylmän sodan aikaan vuonna 1985, ja sen aiheena oli suurvaltojen välinen konflikti.
Ulkoministeriön salaisten muistioiden julkistamisen myötä on selvinnyt, että Neuvostoliitto pyrki diplomaattiensa välityksellä vaikuttamaan Suomen hallitukseen pelin kieltämiseksi. Se uhkasi kiinnittää asiaan myös vakavaa virallista huomiota, mikäli pelin mainostaminen ja myynti Suomessa jatkuisi. Tulkinnan mukaan peli oli sotapropagandaa avaruussodan puolesta. Aihe oli vuonna 1985 ajankohtainen Yhdysvaltain Tähtien sota -projektin takia. Neuvostoliiton suurlähetystön lähetystöneuvos Josif Kosatshevin mukaan pelistä MikroBitti-lehdessä julkaistu myönteinen arvio oli ”yksi räikeimpiä Neuvostoliiton vastaisia provokaatioita” sodanjälkeisessä Suomessa.
Jasmine (laulaja)
Jasmine Valentin on kotoisin kymmenlapsisesta helsinkiläisperheestä. Monien muiden romanien tapaan Jasmine on muusikkona itseoppinut: hän taitaa niin laulujensa säveltämisen, sanoittamisen, sovittamisen kuin säestämisenkin.
Kansainvälisessä loppukilpailussa Jasmine kertoi jännittäneensä paljon. Hän on haastatteluissa kertonut olleensa vielä muutama hetki ennen esiintymistään tyytymätön kampaukseensa ja pörryttäneensä sen viime hetkellä uusiksi. Finaalissa kappaleen loppupuolella Jasmine oli lähellä alkaa laulaa instrumentaaliväliosan aikana. Finaalin lopputuloksissa Suomi jäi viimeiselle sijalle. Jasmine kuitenkin sai yhdeksän pistettä (Norjasta kaksi ja Islannista seitsemän), joka oli siihen aikaan suurin pistemäärä Euroviisuissa viimeiseksi jääneelle laululle.
Cidesco
Cidescon ensimmäinen Pohjoismaissa järjestetty vuosittainen maailmankonferenssi oli vuonna 1985 Suomessa. Samana vuonna Kristina Peltomaa valittiin järjestön hallituksen puheenjohtajaksi. CIDESCO puheenjohtajana on toiminut myös opetusneuvos Riitta Salmi.
Kuvankäsittely
Digitaalinen kuvankäsittely
Vaikeampia kuvamanipulaatioita ovat muun muassa kohteiden poistaminen tai lisääminen tai kuvan taustan vaihtaminen. Monilla kuvankäsittelyohjelmilla on mahdollista piirtää myös vektorigrafiikkaa.
Kuvankäsittely kirjapainoissa
Digitaalinen kuva on useimmiten rgb-muodossa ja se ei sellaisenaan kelpaa painettavaksi. Kirjapaino, reprolaitos tai muu kuvankäsittelijä muuntaa kuvan painamiseen sopivaan muotoon. Tavallisin kirjapainossa käytettävä väriavaruus on CMYK, mutta myös duotone-muotoa käytetään jonkin verran.
Tunnetuimpia kuvankäsittelyohjelmia
Akne
Akne alkaa tavallisesti murrosiän aikana. Häiriö saattaa olla lievä ja kestää vain lyhyen aikaa tai se voi olla vaikea ja pitkäaikainen. Neljä viidestä teini-ikäisestä kärsii aknesta muodossa tai toisessa. Akne voi olla myös aikuisiän sairaus. Naisista noin viisi prosenttia ja miehistä kaksi prosenttia kärsii aknesta vielä keski-iässäkin. Osa ihmisistä kärsii aknesta koko elämänsä ajan.
Hanski (täsmennyssivu)
Hanski voi tarkoittaa seuraavia:
Publius Crassus
Publius Licinius Crassus (kuoli 53 eaa.) oli roomalainen sotilas, joka toimi Gallian sodan aikana Julius Caesarin legaattina. Caesar lähetti hänet muun muassa Akvitaniaan kukistamaan roomalaisille vihamielisiä heimoja 57 eaa.
Popot
Varhainen paikan nimi
Varhaiset maininnat popo-nimen käytöstä liittyvät portugalilaisiin, jotka etsivät mahdollisuuksia uusien kaupankäynnin kohteisiin Guineanlahden rannikolla. Heidän dokumentissaan vuodelta 1553 mainitaan ”Joki, jota kutsutaan nimellä Papoues” eli Popo.
Maria Aro
Aro on näytellyt myös useissa televisiosarjoissa. Näitä ovat muun muassa Jussi Niilekselän ohjaama ja Anna-Leena Härkösen esikoisromaanin pohjalta dramatisoima Häräntappoase (1989) ja Jukka Mäkisen ohjaama Hiljaista on (2003) sekä Neil Hardwickin ohjaamat ja käsikirjoittamat Reinikainen (1982) ja Sisko ja sen veli (1985). Hänellä oli myös pieni osa Pekka Lepikön ohjaamassa ja käsikirjoittamassa menestyskomediassa Kyllä isä osaa (1994).
Televisiosarjojen lisäksi Aro on näytellyt myös elokuvissa. Näitä ovat roolit Ralf Långbackan elokuvassa Herra Puntila ja hänen renkinsä Matti (1979) sekä Matti Ijäksen elokuvassa Sokkotanssi (1999). Lehmän vuosi -sarjassa Aro nähdään Sirkka Takalan roolissa.
Seppo Kahilainen
Seppo Kahilainen (10. elokuuta 1947 Pihtipudas – 9. lokakuuta 2021 Jyväskylä ) oli suomalainen tuottaja-manageri ja kuntapoliitikko. Kahilainen perusti vuonna Dex Viihde Oy:n vuonna 1984 ja jatkoi toimitusjohtajana vuoteen 2001. Dex Viihteestä tuli merkittävä rock- ja popmusiikin ohjelmatoimisto. Vuonna 2013 Kahilainen perusti Dexteatteri Oy:n, joka tuotti kesäteatteriesityksiä ja konsertteja. Kahilainen perusti vuonna 1976 Saapasjalkarock-festivaalin Pihtiputaalle yhdessä Pihtiputaan urheilijat ry:n kanssa. Sitä ennen hän oli järjestänyt saman seuran kanssa tansseja ja konsertteja Elämäjärven työväentalolle. Jo ennen Dex Viihteen perustamista Kahilainen toimi Ratsia-yhtyeen managerina, keikkamyyjänä sekä kuljettana. Yrittäjänä Kahilainen aloitti vuoden 1966 lopulla taksiautoilijana ja jatkoi taksiyrittäjänä vuoteen 1986. Hän herätti Pihtiputaalla Niemenharjun tanssilavan toiminnan 2010-luvulla. Viimeisimpänä Kahilainen oli järjestämässä Kaakkuri Blues & Jazz -festivaalia, joka järjestettiin Putaanportin alueella kesällä 2021.
Runni
Runni on kylä Iisalmessa Kiurujoen varrella, kaupungista runsaat 20 kilometriä Kiuruvedelle päin. Vuoden 1970 kuntaliitokseen asti Runni kuului Iisalmen maalaiskuntaan. Kylässä ja sen lähipiirissä sijaitsee n. 300 taloutta. Kylällä on oma koulu. Runnin kylä on omaleimainen: luonto ja varhaisen kylpylätoiminnan, laivaliikenteen ja rautatien historia ovat muokanneet siitä omaperäisen. Runni on yksi Iisalmen merkittävimmistä perinnemaisemakohteista ja museovirasto on listannut Runnin kylpylän ja Saarikosken kanavan valtakunnallisesti merkittäviin rakennettuihin kulttuuriympäristöihin Suomessa.
Kanava, sillat ja retkisatama
Kiurujokeen alkujaan 1906 valmistuneen Saarikosken kanavan restaurointi museokanavaksi valmistui vuonna 2002. Runnilta on yhteys Kiuruvedelle kanavan kautta veneväylänä. Kiurujoessa on ennen Runnia Nivan maantiesilta. Runnin sataman jälkeen ennen Saarikoskea on Runnin riippusilta.
Tarmo Rüütli
Peliuransa jälkeen Rüütli on valmentanut Tulevik Viljandia, Viron maajoukkuetta (1999–2000) ja FC Floraa (2000) ennen siirtymistään nykyisen seuransa FC Levadian valmentajaksi vuonna 2003. Syksyllä 2007 Rüütli valittiin toistamiseen myös maansa maajoukkueen päävalmentajaksi. Hän aloittaa tehtävässään vuonna 2008, mutta jatkaa myös Levadian päävalmentajana. Rüütlin aikakaudella Levadia on voittanut kolmesti sekä Viron mestaruuden että Viron Cupin. Vuonna 2006 hän valmensi joukkueen UEFA Cupin kolmannelle karsintakierrokselle.
Kauno
Suomen almanakassa Kauno on ollut vuodesta 1929 lähtien.
Netflix and chill
pienoiskuva|”Netflix and chill” -[[graffiti Netflixin pääkonttorin edessä Los Angelesissa.]] Netflix and chill on Internet-slangiin kuuluva termi, joka tarkoittaa seksiä. Sanontaa käytetään yleensä tilanteesta, jossa ihminen kutsutaan toisen luokse ”katsomaan Netflixiä” vaikka sillä oikeasti yleensä tarkoitetaan seksin harrastamista. Karkeasti suomennettuna termi tarkoittaa ”Netflixiä ja rentoutumista.”
Syyhy
Tartunta
Punkkinaaras elää ihossa pari kuukautta ja munii ihon sarveiskerrokseen kaivamaansa käytävään 60–90 munaa. Toukat kuoriutuvat ja ovat nymfivaiheen jälkeen sukukypsiä aikuisia kymmenen päivän kuluttua. Tartunnan saaneen ihmisen elimistö alkaa muodostaa vasta-aineita punkkia ja sen eritteitä kohtaan, mikä aiheuttaa kutinan alkamisen 3–6 viikon kuluttua tartunnasta. Uusintatartunnoissa oireet alkavat jo 1–3 vuorokauden kuluttua.
Oireet
Syyhyn pääoire on kova kutina iltaisin. Alkuvaiheessa ihossa ei näy juuri mitään, mutta kutinan jatkuessa etenkin sormiväleihin, kämmeniin ja ranteisiin, pikkulapsilla myös jalkapohjiin ilmestyy vajaan senttimetrin pituisia punkkinaaraan kaivamia käytäviä. Niiden toisessa päässä punkin voi erottaa pienenä harmaana pisteenä. Iho voi raapimisen seurauksena tulehtua. Pieniä vesikelloja ja märkänäppyjä esiintyy melko usein.
Vanhuksilla ja immuunipuutteisilla esiintyy karstasyyhyä, jossa raajoissa ja vartalolla on pieniä märkiviä, jopa muutaman senttimetrin läpimittaisia läiskiä. Ihottuma on hilseilevä, laaja-alainen ja karstainen, mutta iho ei välttämättä kutise. Punkkien määrä on hyvin suuri ja tartunta voi tapahtua myös pintojen tai tekstiilien välityksellä.
Kutinan aikaansaa punkin proteiinien aiheuttama allerginen reaktio. Ei tiedetä tarkkaan, mikä proteiini on kyseessä. Samat proteiinit ovat läsnä myös syyhypunkkien jätöksissä, jotka punkki jättää kuollessaan ihon alle ja jotka voidaan havaita ihosta tulevina mustina pisteinä.
Legacy of the Beast Tour
Legacy of the Beast Tour on brittiläisen heavy metal -yhtye Iron Maidenin käynnissä oleva kiertue.
George Kennedy
George Harris Kennedy, Jr. (18. helmikuuta 1925 New York – 28. helmikuuta 2016 Middleton, Idaho) oli yhdysvaltalainen näyttelijä, joka voitti parhaan miessivuosan Oscar-palkinnon roolistaan elokuvassa Lannistumaton Luke. Hän näytteli myös muun muassa Mies ja alaston ase-elokuvissa ja televisiosarjassa Dallas.
Nuoruus ja sotilasura
Valmistuttuaan Chaminade High Schoolista Kennedy värväytyi Yhdysvaltain maavoimiin. Hän taisteli Euroopassa toisen maailmansodan aikana ja palveli maavoimissa yhteensä 16 vuoden ajan.
Katastrofielokuvien 1970-luku
Paremmin sivurooleistaan tunnettu Kennedy näytteli vuonna 1975 b-elokuvan Kosto on minun pääosassa. Lisäksi 1970-luvulla Kennedyn näytteli kahdessa televisiosarjassa. Hän oli 1970-luvun alussa papiksi muuttunut poliisi NBC:n Sargessa ja 1975–1976 partiopoliisi CBS:n The Blue Knightissa.
Dallas ja Alaston ase -sarja
Television puolella Kennedy näytteli Dallasissa 1988–1991 J. R. Ewingin päävihollista Carter McKayta. Hän palasi rooliin televisioelokuvissa Dallas: JR:n paluu (1996) ja Dallas: Ewingien taistelu (1998).
Kieltolaki (yhtye)
Kieltolain silloisessa pitkäaikaisimmassa kokoonpanossa soittivat Arska Marjamäki (laulu), Jonttu Virta (kitara), Naassi Rask (basso) ja Masa Lepistö (rummut). Jonttu Virta siirtyi 1982 Kieltolaista perusteilla olevaan Dingoon. Kieltolaki jatkoi toimintaansa Marjamäen ja Raskin luotsaamana. Uusina porilaisina kitaristeina nähtiin mm. Pena Puurila ja Mika Lundgren.
Taisto
Taisto on suomalainen miehen etunimi, joka lisättiin vuoden 1929 nimipäiväalmanakkaan pyrittäessä kehittämään entistä suomalaisempaa nimistöä.
Kissan kalikivirus
Kissan kalikivirus eli feline calicivirus (FCV) on kissoilla esiintyvä erilaisia tulehdusoireita aiheuttava virus. Virusta torjutaan rokottein.
Aiheesta muualla
Feline calicivirus ネコカリシウィルス
Messier 87
Messier 87 (tunnetaan myös nimillä M87, Virgo A ja NGC 4486) on jättiläismäinen elliptinen galaksi Neitsyen tähdistössä. M87 hallitsee Neitsyen galaksijoukkoa. M87 on myös erittäin voimakas radiolähde ja yksi suurimmista tunnetuista galakseista. Messier 87:n magnitudi on 9,59, ja se on 53,5 miljoonan valovuoden päässä Maasta. Se on Neitsyen galaksijoukon pohjoisosan toiseksi kirkkain kohde Messier 49:n jälkeen.
Inti-Illimani
Inti-Illimani oli ulkomaankiertueella vuonna 1973, kun Augusto Pinochet kaappasi vallan Chilessä. Yhtyeen jäsenet jäivät maanpakolaisiksi Italiaan ja jatkoivat Pinochetia vastustaneen kansanrintaman tukemista. Inti-Illimani palasi konsertoimaan Chileen vasta 1988. Vuonna 2001 yhtye jakautui kahtia, jolloin kolme yhtyeen jäsentä perusti uuden yhtyeen nimeltä Inti-Histórico.
Moabit
Väestö
Moabitin asukasluku on nykyisin noin 80 000. Korkeimmillaan asukasluku oli vuonna 1910, jolloin alueella oli noin 190 000 asukasta. Vielä 1800-luvun alkupuolella Moabitin asukasluku oli vain muutamia satoja. Vuoden 2020 lopussa 52 prosentilla Moabitin asukkaista oli ulkomaalaistausta.
Karim Onisiwo
pienoiskuva|Karim Onisiwo vuonna 2015. Karim Onisiwo (s. 17. maaliskuuta 1992 Wien) on itävaltalainen jalkapalloilija, pelipaikaltaan hyökkääjä. Hän on pituudeltaan 188-senttimetrinen. Hän edustaa Saksan Bundesliigassa pelaavaa Mainzia.
Dennis Praet
Seurajoukkueura
Praet siirtyi Englannin Valioliigassa pelanneeseen Leicesteriin vajaan 20 miljoonan euron siirtosummalla kesällä 2019. Ensimmäisellä valioliigakaudellaan hän pelasi 27 ottelua ja teki maalin Southamptonia vastaan. Kaudella 2020–2021 hän pelasi 15 valioliigaottelua ja teki maalin Burnleyä vastaan. Hän oli loukkaantumisen vuoksi poissa kentiltä tammi-maaliskuussa 2021. Hän pelasi kahdessa ottelussa Leicesterin voittaessa FA Cupin 2021. Eurooppa-liigassa hän pelasi kuusi ottelua ja teki yhden maalin. Kaudella 2021–2022 hän pelasi lainasopimuksella Torinossa 23 Serie A-ottelua ja teki kaksi maalia. Seuraavalla kaudella hän pelasi Leicesterissä 22 valioliigaottelussa, mutta oli vain kuusi kertaa avauskokoonpanossa, ja teki yhden maalin.
Partakone
thumb|Braunin valmistama teräverkkopartakone. Partakone eli parranajokone on kone, jolla voi ajaa parran. Partakoneista useimmat toimivat sähköllä ja kuivaa ihoa vasten. Partakoneissa on leikkauksen korkeudensäätö, kuinka pitkäksi leikattu parta halutaan jättää. Korkeudensäätöön on olemassa myös lisäosia, jotka pitävät partakoneen terätason iholta kauempana muutaman senttimetrin verran.
Rakennussuunnittelu
thumb|250px|Omakotitalon pohjapiirustus. Rakennussuunnittelu käsittää rakennuksen rakennesuunnittelun, arkkitehtisuunnittelun ja taloteknisten järjestelmien suunnittelun. Arkkitehtisuunnittelussa määritetään rakennuksen muoto, ulkoasu ja tilaryhmittely, sekä rakenteiden perusratkaisut. Rakennesuunnittelu määrittää ja mitoittaa rakennuksen rakenteet ja yksityiskohdat. Taloteknisiä järjestelmiä ovat muun muassa lämpö-, vesi-, ilmanvaihto- ja sähköjärjestelmät, sekä esimerkiksi turvajärjestelmät.
Rakennussuunnittelun tarkoitus on luoda suunnitelmat, jossa rakennuksen sijainti, ulkoasu, rakenteet, tilat, tekniikka ja varustetaso vastaavat niiden käyttötarkoitusta ja haluttua laatutasoa, sekä täyttävät lakien ja määräysten asettamat vaatimukset.
Noisniemi
Historia
Noisniemen mainitaan ollen pakanuuden aikainen uhri- ja kalmistopaikka. Noisniemen nimi tarkoittaa Näätäniemeä ja se on vanhan kauppapaikan tunnus. Hyvin samantapainen nimi on vanhoissa venäläisissä asiakirjoissa esiintyvä Sobolino eli Soopelikylä. Vuosien 1323 ja 1595 rajankäyntien yhteydessä Noisniemessä pidettiin neuvotteluja. Ennen Vuokselan kunnan perustamista, vuonna 1914, Noisniemi kuului Sakkolan kuntaan.
Kishunkoira
Ulkonäkö
Kishu on keskikokoinen pystykorva, joka muistuttaa muista shika inuista eniten shikokua. Se on voimakas, lihaksikas, tiivisrakenteinen, jalomuotoinen, hyväluustoinen ja tasapainoinen. Kirsu on yleensä musta, mutta myös lihanvärinen sallitaan valkoisilla koirilla. Purenta on leikkaava, kuten pystykorvilla yleensä. Tummanruskeat silmät ovat kolmiomaiset ja melko pienet. Pystyt korvat ovat eteenpäin suuntautuneet ja pienet. Se on lyhytselkäinen, syvärintainen ja leveälanteinen. Vatsaviiva on ylösvetäytynyt. Häntä voi olla joko sirpinmuotoinen tai selän päälle kiertynyt. Urosten säkäkorkeus vaihtelee 49–55 cm (ihanne 52 cm) ja narttujen 46–52 cm (ihanne 49 cm) välillä.
Philip Sheridan
Elämäkerta
Sheridan oli sisällissodan syttyessä vielä nuori upseeri eikä ollut ehtinyt ylentyä. Toukokuussa 1862 hänet nimitettiin ratsuväkirykmentin komentajaksi. Sheridan oli taitava komentaja ja yleni nopeasti. Hän komensi divisioonaa Perryvillen ja Stones Riverin taisteluissa. Chattanoogan sotaretkellä hänen divisioonansa lähes vangitsi kenraali Braxton Braggin esikuntineen, jonka ansiosta kenraaliluutnantti Ulysses S. Grant siirsi Sheridanin läntiseltä sotanäyttämöltä itäiselle johtamaan Potomacin armeijan ratsuväkiarmeijakuntaa. Toukokuussa 1864 Sheridanin armeijakunta kohtasi J. E. B. Stuartin Yellow Tavernin taistelussa. Myöhemmin samana vuonna Sheridan voitti konfederaation joukot Shenandoahin laakson sotaretkellä, ja lähes tuhosi Jubal Earlyn armeijan. Sheridan voitti 1. huhtikuuta 1865 George Pickettin Five Forksin taistelussa ja viikkoa myöhemmin hän esti Robert E. Leetä vetäytymästä Appomattoxista. Lee antautui ja sisällissota käytännössä päättyi.
József Csatári
József Csatári (17. joulukuuta 1943 Budapest – 30. tammikuuta 2021 ) oli unkarilainen painija. Hän oli olympiapronssimitalisti vapaapainissa vuonna 1968 ja vuonna 1972.
Suomi talviolympialaisissa 1988
Suomi saavutti Calgaryn talviolympialaisista 1988 seitsemän mitalia, joista neljä oli kultaa, yksi hopeaa ja kaksi pronssia. Kisojen mitalitilastossa Suomi sijoittui neljänneksi.
Alvar Renqvist -palkinto
Alvar Renqvist -palkinto on suomalainen vuodesta 1998 jaettu kirjallisuusalan palkinto, jonka Suomen Kirjasäätiö myöntää vuosittain tunnustuksena ansioituneelle kustannustoimittajalle. Sen tavoitteena on tuoda esiin kustannustoimittajan merkitystä kirjantekoprosessissa.
Valentino Lazaro
Lazaro edusti kotimaassaan Red Bull Salzburgia, josta hän siirtyi saksalaisseura Hertha Berliniin elokuussa 2017, aluksi lainalle. Interiin hän siirtyi kesällä 2019. Hän on kauden 2020–2021 loppuun mennessä pelannut Itävallan Bundesliigassa 87 ottelua, joissa hän on tehnyt 11 maalia, Saksan Bundesliigassa 79 ottelua, joissa hän on tehnyt seitsemän maalia, Englannin Valioliigassa 13 ottelua, joissa hän on tehnyt yhden maalin, ja Italian Serie A:ssa kuusi ottelua. Hän voitti Itävallan mestaruuden ja cupin vuosina 2014, 2015, 2016 ja 2017. Hän on pelannut Mestarien liigassa yhdeksän ja Eurooppa-liigassa 13 ottelua.
Ambrose Burnside
Sisällissota
Heinäkuussa Petersburgin taistelussa Burnside kehitti suunnitelman, jossa hänen joukkoihinsa kuuluneet pennsylvanialaiset hiilikaivostyöläiset louhivat tunneleita etelävaltioiden joukkojen alle, ja räjäyttivät näiden linjat taivaan tuuliin. Linnoitus räjäytettiin 30. heinäkuuta, mikä tunnetaan myös kraatterin taisteluna. Vain hetkeä ennen taistelua Burnside sai käskyn George Meadelta olla käyttämättä mustia joukkoja, joita oli harjoitettu taistelua varten. Burnside joutui nyt heittämään peliin kokemattomia joukkoja, joita komensi prikaatinkenraali James H. Ledlie, joka petti miestensä luottamuksen, ja oli linjojen takana juovuksissa, kun hänen miehensä hyökkäsivät. Ledlien miehet jäivät kraatteriin vangeiksi, eivät päässeet etenemään siitä ylös ja saivat vastaansa konfederaation joukkojen murhaavaa tulta. Tappiot kasvoivat suuriksi.
Lisämunuainen
thumb|right|230px|Lisämunuaiset (kuvassa keltaiset) ovat munuaisten yläpuolella sijaitsevat 4-5 gramman painoiset umpirauhaset.
Lisämunuaiset ovat umpirauhasia, joiden hormoneilla on tärkeitä stressiin, tulehdusreaktioon, kehitykseen ja verenpaineeseen liittyviä vaikutuksia. Lisämunuaiset sijaitsevat paksun rasvakerroksen sisällä kummankin munuaisen päällä.
Lisämunuaisilla on kaksi osaa, kuori ja ydin. Ne ovat toiminnallisesti täysin eri rauhasia, jotka ovat yhdistyneet alkionkehityksen aikana. Ne erittävät eri hormoneja – ydin katekolamiineja adrenaliinia ja noradrenaliinia, kuori steroidihormoneja aldosteronia, kortisolia ja testosteronia. Lisämunuaiset eivät nimestään huolimatta suoraan osallistu munuaisten virtsantuotantoon.
CP/M
Kehitys
Vuonna 1981 käyttöjärjestelmää käytettiin yli :lla laitteistokonfiguraatiolla ja se tuotti Digital Researchille tuloja 6 miljoonaa Yhdysvaltain dollaria. IBM otti yhteyttä Kildalliin, jonka CP/M oli tuohon aikanaan menestyneimpiä käyttöjärjestelmiä. CP/M myi yli kappaletta. Neuvottelut CP/M:n lisensoimiseksi tulevaan IBM PC -tietokoneeseen kuitenkin kariutuivat ja IBM hankki käyttöjärjestelmän Microsoftilta.
Ohjelmistot
Suosittuja CP/M:n ohjelmia olivat tekstinkäsittelyohjelmat Magic Wand ja WordStar, dBASE-tietokanta, KAMAS, Turbo Pascal sekä taulukkolaskentaohjelmat Multiplan ja SuperCalc. Ilmainen XMODEM mahdollisti modeemin käytön ja tiedostosiirrot.
Lisäksi CP/M sisältää perustyökalut konekieliseen ohjelmointiin (ASM, LOAD, DDT ja ED).
Kierrätystehdas
Tapahtuma sisältää tuo-tai-vie -periaatteella toimivan Ilmaistorin, ekologisia designtuotteita esittelevän Kauppatorin, jossa vuodesta riippuen on mukana 60-100 myyjää, työpajoja, lavaohjelmaa ja vaihtelevaa kierrätykseen ja ekologiseen elämäntapaan liittyvää ohjelmaa.
Beltwayn ampumistapaukset
John Allen Muhammad sai kuolemantuomion osallisuudestaan. Lee Boyd Malvo tuomittiin elinkautiseen. Virginian osavaltio teloitti John Allen Muhammadin myrkkyruiskeella 10. marraskuuta 2009.
Eva Marie Saint
Yksityiselämä
Eva Marie Saint oli naimisissa Jeffrey Haydenin kanssa vuodesta 1951 lähtien aina Haydenin kuolemaan joulukuussa 2016 saakka. Heillä oli kaksi lasta.
DOS
Historia
Erilaiset DOS-versiot eri toimittajilta olivat IBM-yhteensopivien laitteistojen yleisin käyttöjärjestelmä aina 1990-luvun alkuun asti. DOSin käytettävyyden parantamiseksi oli tarjolla useita graafisia käyttöliittymiä, kuten GEM, Windows tai PC-GEOS. Toiset olivat pikemminkin ohjelmankäynnistysvalikoita, kuten DESQview ja DOS Shell. Windows 95:ssä DOS ja käyttöliittymä toimitettiin ensi kertaa yhdessä. MS-DOSin viimeinen versio 6.22 julkaistiin 1994. IBM:n Y2K-yhteensopiva päivitysversio PC-DOS 7.01 (PC-DOS 2000) julkaistiin 1998.
Kolikko
Käyttörahana
Rahankäsittelyn helpottamiseksi kolikkoina lyödään yleensä sellaiset nimellisarvot, joiden käyttö on suurinta ja joiden painaminen seteleinä olisi epätaloudellista nopeasta kierrosta johtuvan kulumisen aiheuttaman uusimistarpeen vuoksi. Poikkeuksia tästä ovat erilaiset juhlarahat, jotka voivat olla suuriarvoisiakin.
Catharina Ahlgren
Alkuvuosina
Ahlgren lähetti 1764 kuningatar Lovisa Ulrikalle tämän 44-vuotispäiväksi 24. heinäkuuta 1764 ranskankielisen syntymäpäivärunon, mutta ei ole tietoa miten tämä otti sen vastaan. Erään lähteen mukaan Ahlgren olisi palvellut hovissa ja tullut pian erotetuksi hovijuonittelun takia, mutta asiasta ei ole jäänyt tietoa arkistoihin. Eckermanit erosivat 1768. Eron jälkeen Ahlgren synnytti vielä lapsen. Elättäessään lapsiaan yksin hän hyödynsi kielitaitoaan. Hän käänsi Christoph Martin Wielandin Abrahams bepröfwelse (1772). Se liittyi kuninkaallisen kirjanpainajan Henric Fougtin runsaaseen uskonnollisten kirjasten julkaisutoimintaan Pro fide et christianismo -seuralle. Käännös oli alkuperäiseen verrattuna aika vapaasti muotoiltu ja karsittu, mutta osasyy oli, että alkutekstinä oli ranskankielinen käännös. Aikansa kirjallisessa maailmassa Ahlgren tutustui Hedvig Charlotta Nordenflychtiin ja kävi tämän kanssa kirjeenvaihtoa.
Elämäkerta-artikkelin kirjoittajan Margareta Björkmanin luonnehdinnassa Ahlgren ei kääntäjänä ole uskollinen alkutekstille, mutta toisaalta hän noudattaa siinä ajan tyyliä. Hän karsii mutta myös lisäilee omiaan. Hän valmisti kuitenkin tietä kaunokirjallisuuden tarkemmalle kielenkäytölle.
Siunaus
Sakramentit
Sakramentteja on kaiken kaikkiaan seitsemän: kaste, mirhavoitelu, katumus, pappeus, avioliitto, sairaanvoitelu ja eukaristia eli Pyhän ehtoollisen asettaminen. Jokaiseen niistä siunaus liittyy olennaisena osana.
Jumalanpalvelukset
Kädellä siunaus tehdään piirtämällä ilmaan ristinmerkki vasemmalta oikealle; papin ja piispan siunaava käsi on hiukan eri asennossa kuin maallikon: etusormi suorana, keskisormi koukistettuna, peukalo ja nimetön ristikkäin sekä pikkusormi koukussa; näin sormet muodostavat tyylitellyt kirjaimet I C X C eli nimikirjaimet Jeesus Kristus.
Vastasyntyneen ja hänen äitinsä siunaaminen
Seuraava vaihe on, että kun lapsi on kahdeksan päivän ikäinen, hän saa nimen erillisessä siunaustilaisuudessa; nykyään pappi saapuu kotiin toimittamaan, vaikka papin käsikirja sanoo edelleen, että
Veden siunaaminen
Ortodoksisessa kirkossa pidetään erittäin suuressa arvossa siunattua vettä, jota lännessä kutsutaan vihki­vedeksi. Veden siunaus tapahtuu jokaisessa ortodoksisessa kirkossa tai tsasounassa silloin, kun vietetään temppelijuhlaa eli sen pyhän muistopäivää jolle kyseinen pyhäkkö on omistettu. Päivää kutsutaan kyseisen pyhäkön praasniekaksi. Tällöin toimitetaan ns. pieni vedenpyhitys: pappi tai piispa toimittaa erillisen palveluksen, jonka aikana pyhitetty papin käsiristi upotetaan vesiastiaan kolmesti, minkä jälkeen läsnäolijat vihmotaan juuri pyhitetyllä vedellä.
John L. Hall
Hallin ja Theodor W. Hänschin kehittämällä tekniikalla voidaan määrittää näkyvän valon taajuuksia jopa 15 desimaalilla. Tekniikalla on käytännön sovelluksia esimerkiksi satelliittinavigoinnissa kuten GPS-järjestelmissä.
Siunaus
Yleistä
Uskonpuhdistuksessa 1500-luvulla syntyneet protestanttiset kirkot vähensivät toimintansa alussa siunausten käyttöä olennaisesti; hyvin kauan heillä oli käytössä vain eri pyhien toimitusten loppusiunaus. Useimmilla protestanteilla Herran siunaus oli hyvin kauan ainoa käytössä ollut. Sitäkään ei tehty ristinmerkillä, vaan pappi kohotti kätensä haralleen yläviistoon siunaavaan asentoon.
Epeios
Epeios, Panopeuksen poika
Epeios oli Troijan sodassa kreikkalaisten puolella taistellut sotilas ja Panopeuksen poika. Patrokloksen muistokisoissa hän osallistui nyrkkeilykisaan Euryalosta vastaan ja voitti ottelun. Myöhemmin Akhilleuksen muistokisoissa hän otteli tasapeliin Akamasta, Theseuksen poikaa, vastaan.
Harmony Sisters
Ura
Maire Valtonen (Ojonen) teki levytyksiä myös yksin; näistä tunnetuin lienee valssi ”Domino” vuodelta 1952.
Telakuorma-auto
Telakuorma-auton maasto-ominaisuudet perustuvat leveisiin teloihin ja niiden maastoon aiheuttamaan pieneen pintapaineeseen, joka on jopa pienempi kuin jalkaisin liikkuvan miehen. Tästä syystä sillä voidaan ajaa vaikeakulkuisilla soillakin. Ajoneuvon uintikyky taas perustuu tiiviiseen rakenteeseen ja korin keveyteen jolloin siitä tulee käytännössä vene.
Teuvo Rönkkönen
Teuvo Kalervo Rönkkönen (22. helmikuuta 1933 Parikkala – 23. toukokuuta 2013 Helsinki) oli suomalainen everstiluutnantti, tietokirjailija ja kenttäpostin tutkija. Hän kirjoitti julkaisuja muun muassa kenttäpostin ja rannikkopuolustuksen historiasta.
Nestor Väänänen
Nestor Väänänen (1. heinäkuuta 1877 Maaninka – 13. huhtikuuta 1930 Varpaisjärvi) oli suomalainen kansanedustaja. Väänäsen vanhemmat olivat Juhana Väänänen ja Justiina Honkanen ja hän meni naimisiin Hulda Vilhelmiina Korhosen kanssa 1916. Hän oli ammatiltaan pienviljelijä.
Luettelo César Vallejon runojen suomennoksista
Runot antologioittain
Antologiassa: Trilce, suom. Einari Aaltonen, Turku: Savukeidas 2009 ISBN 978-952-5500-49-3
Antologiassa: Pentti Saaritsa, Varmuus kerrallaan: runoja, Helsinki: Kirjayhtymä 1967
Roy J. Glauber
Roy Jay Glauber (1. syyskuuta 1925 New York – 26. joulukuuta 2018 Newton, Massachusetts) oli yhdysvaltalainen fyysikko, joka sai vuoden 2005 Nobelin fysiikanpalkinnon yhdessä John L. Hallin kanssa optisen koherenssin kvanttiteorian kehittämisestä. John Hall ja Roy Glauber jakoivat palkinnon saksalaisen Theodor Hänschin kanssa.
Niyyah
Šariamääräysten kiertäminen
Huolimatta niyyah -periaatteesta šaria sisältää myös virallisia keinoja, joiden avulla sen suoria määräyksiä ohitetaan tavalla, joka voi kyseenalaistaa tekijän aikomuksen seurata Jumalan lakia.
Sanctum Sanctorum
Sanctum Sanctorum on kuvitteellinen rakennus, joka esiintyy Marvel Comicsin sarjakuvissa ja toimii Tohtori Oudon asuinpaikkana. Rakennus ilmestyi ensi kertaa heinäkuussa 1963 Strange Tales -lehden numerossa 110 (heinäkuu 1963) ja sen osoite Bleecker Street 177A, New York, Greenwich Village, viittaus asunnon osoitteeseen, jonka kirjailijat Roy Thomas ja Gary Friedrich ovat jakaneet.
Kai Rautio
Pelaajauransa jälkeen Rautio on toiminut valmentajana. Hän valmensi Pelicansin A-nuoret mestaruuteen 2006–2007. Hän työskenteli HIFK:n SM-liigajoukkueessa apuvalmentajana vuosina 2008–2011, ja keväällä 2011 HIFK voitti SM-kultaa. Tämän jälkeen Raution piti siirtyä apuvalmentajaksi SM-liigajoukkue Pelicansiin, mutta hän lähtikin apuvalmentajaksi KHL-liigan Torpedo Nižni Novgorodiin, jossa Rautio viipyi kaksi kautta. Hämeenlinnan Pallokerho ilmoitti 10. kesäkuuta 2013 palkanneensa Raution kaksivuotisella sopimuksella päävalmentajakseen. Rautio toimi HPK:n päävalmentajana vain kauden 2013–2014 alun, kunnes hänet erotettiin tehtävistään luottamuspulan vuoksi 14. lokakuuta 2013.
Muistojeni laulut – 30 hienointa levytystä
Muistojeni laulut – 30 hienointa levytystä on suomalaisen laulaja Topi Sorsakosken kokoelmalevy. Se julkaistiin 25. kesäkuuta 2008.
Annikki Kariniemi
Elämä ja ura
Annikki Kariniemen vanhemmat olivat agronomi Frans Emil (Eemeli) ja Jenni Maria Kariniemi o.s. Dahl. Kariniemi kävi keskikoulun eli silloisen oppikoulun viisi alinta luokkaa ja opiskeli Jyväskylän opettajaseminaarissa. Hän toimi kanslistina Lapin rajavartiostossa 1935–1938 ja 1940–1945. Tämän jälkeen hän oli kansankoulunopettajana eri puolilla Lappia vuosina 1947–1961.
Simon Suoranta
Seuraura
Suoranta on Vaasan Sportin kasvatti. Hän oli nostamassa joukkueen B-nuoria I-divisioonasta SM-sarjaan kaudeksi 2008–2009. Kaudeksi 2009–2010 Sport putosi kuitenkin takaisin I-divisioonaan. Suoranta voitti kuitenkin B-nuorten I-divisioonan pronssia keväällä 2010. Hän pelasi osan kaudestaan myös Sportin A-nuorissa, joiden toiseksi paras pistemies hän oli Erik Riskan jälkeen karsintasarjassa tehoilla 2+7=9.
Suorannan rooli jäi kaudella 2015–2016 edellisten kausien tapaan varsin pieneksi ja hän pelasi kokoonpanoon mahtuessaan useimmiten nelosketjussa. Suorannan kausi päättyi toisessa välieräottelussa 2. huhtikuuta 2016 vieraissa Tapparaa vastaan, kun Stephen Dixon taklasi häntä päähän. Dixon sai tilanteesta 5+20-minuutin rangaistuksen pään tai niskan alueelle kohdistuneesta taklauksesta. Hänet määrättiin kolmen ottelun pelikieltoon. Suoranta voitti kauden päätteeksi SM-pronssia. Hän saavutti kauden aikana myös Euroopan Mestarien liigan hopeasijan.
Lokakuussa 2022 Suoranta siirtyi tryoutille Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon oltuaan alkukauden 2022–2023 ilman sopimusta. Viiden ottelun jälkeen marraskuussa hän sai seuraansa loppukauden kattavan jatkosopimuksen.
Isaias Afewerki
Seuraavia vuodeksi 1997 suunniteltuja presidentinvaaleja ei koskaan käyty. Afewerkiä onkin pidetty yksipuoluejärjestelmäisessä maassa käytännössä diktaattorina. Hänen hallintonsa on vaientanut arvostelua maassa kieltämällä yksityiset sanomalehdet.
MacOS
Aikaisempi Applen käyttöjärjestelmä on nimeltään Mac OS ("Classic" Mac OS).
Eero Hietala
Sodan jälkeen Hietala kävi Suomen nuoriso-opiston vuosina 1945–1946, ja Työväen akatemiassa hän opiskeli 1947−1948 ja 1954−1955. Ensimmäisen romaaninsa Pilvi Hietala julkaisi 1946.
Theodor W. Hänsch
Hänschin ja John L. Hallin kehittämällä tekniikalla voidaan määrittää näkyvän valon taajuuksia jopa 15 desimaalilla. Tekniikalla on käytännön sovelluksia esimerkiksi satelliittinavigoinnissa kuten GPS-järjestelmissä.
MacOS
Historia
Ytimen päälle Apple rakensi oman ikkunointijärjestelmän ja käyttöliittymän nimeltä Aqua, joka muistutti rajapinnoiltaan NeXTSTEP/OpenStep-järjestelmää. Sitä kuitenkin uudistettiin huomattavasti näyttävämmäksi ja muistuttamaan enemmän aiempia klassisia Mac OS -versioita. OS X tarjosi viisi ohjelmointirajapintaa (API) sovelluksille: Cocoa, Carbon, POSIX, X11 sekä Java.
Martti Joenpolvi
Joenpolvi on Suomen kirjallisuuden eturivin novellisteja vahvan tyylinsä, aihevalintojensa ja psykologisen näkemyksellisyyden ansiosta.
Dokumentti
Dokumentti-käsite elektronisen dokumenttien hallinnan näkökulmasta
Dokumentti-käsitteen merkitys on hämärtynyt digitaalisen median aikakaudella sähköisten viestimien ja tallennusmenetelmien yleistyessä, jolloin fyysinen tallennusväline ei sinänsä rajaa dokumentin olemusta. Tämän johdosta etenkin elektronisen dokumenttien hallinnan näkökulmasta dokumentti-käsitteen määrittelemiseksi on tehty lisätyötä eritoten 1990-luvun loppupuolella.
Iin junaturma
Yhteentörmäyksessä veturin kulkusuunnassa etummainen teli suistui heti kiskoilta. Veturi jatkoi matkaansa työntäen pakettiautoa edellään noin 25 metrin matkan ennen kuin auto sinkoutui junan oikealle puolelle. Veturin takateli pysyi kiskoilla ainakin 100 metrin matkan törmäyskohdasta, jolloin veturi suistui alas ratapenkereelle vieden ensimmäisen vaunun mukanaan.
Onnettomuuden seurauksena junan veturi, Dr16 nro 2814, jouduttiin pahoin vaurioituneena hylkäämään. Veturista tuli näin ollen Dr16-sarjan ensimmäinen hylätty veturi. Myös junan ensimmäinen vaunu hylättiin. Onnettomuuden kokonaiskustannukset olivat noin 20,3 miljoonaa markkaa (noin 3,4 miljoonaa euroa).
Jordan Binnington
Ammattilaisura
Kausi 2016–2017 meni vielä Chicago Wolvesissa, mutta kaudeksi 2017–2018 hänet lainattiin Providence Bruinsiin. Kaudelle 2018–2019 Binnington teki vielä uuden vuoden mittaisen sopimuksen St. Louis Bluesin kanssa. Hän aloitti kauden tuttuun tapaan AHL:n puolelta mutta kauden puolivälissa NHL-seura St. Louis Bluesin maalivahtiongelmien johdosta Binnington pääsi ensimmäistä kertaa kunnolla koko uransa aikana antamaan näyttönsä NHL:ssä. Binningtonin pelit alkoivat erittäin lupaavasti ja samalla alkukauden kompuroinut Blues löysi peliinsä uuden ilmeen. Voittoja tuli toisensa perään ja Binnington sai ykkösmaalivahdin paikan, johdattaen samalla Bluesin pudotuspeleihin. Blues eteni aina Stanley Cup -finaaleihin, jossa vastassa oli Boston Bruins. Blues onnistui Binningtonin johdolla voittamaan Stanley Cupin voitoin 4-3. Ratkaisevassa ottelussa Blues voitti luvuin 4-1. Binnington torjui ottelussa 32 kertaa. Heinäkuussa 2019 Binnington teki Bluesin kanssa kaksivuotisen ja yhteensä 8,8 miljoonan dollarin arvoisen jatkosopimuksen. Maaliskuussa 2021 Binnington teki Bluesin kanssa kuusivuotisen ja yhteensä 36 miljoonan dollarin arvoisen jatkosopimuksen.
Taiga Ishikawa
Poliittinen ura
Aikaisemmin Ishikawa kuului sosiaalidemokraattiseen puolueeseen ja pyrki mm. sen johtoon, mutta ei tullut valituksi. Vuonna 2018 hän jätti puolueen.
Ohjelmatyö
Ohjelmatyön jäsenyhdistyksiä ovat (ainakin) Vasemmistoviestintä, Suur-Helsingin Kulttuurityö, Kulttuurityön Keskus ja Kansantalojen liitto.
Psykedeelit
Terapeuttinen käyttö
Brittiläinen Ronald Sandison avasi vuonna 1955 ensimmäisen LSD-terapiaklinikan, jossa hän käytti LSD:tä psykoterapian apuna. LSD-terapiaa pidettiin 1960-luvun taitteessa hyvin lupaavana psykiatrisena hoitomuotona, jolla voitaisiin korvata sähköshokkihodot ja psykokirurgia. LSD-terapiaa oli kahdenlaista: psykedeeliterapiassa potilaalle annettiin psykoterapian yhteydessä suuri LSD-annos, ja psykolyyttisessä terapiassa hänelle annettiin psykoanalyysin yhteydessä pieniä annoksia, joita kasvatettiin pikku hiljaa. Sandisonin mukaan LSD tehosti psykoterapiaa tuomalla potilaan alitajunnan ja unohtuneet muistot esiin. Vuoteen 1965 mennessä LSD-terapiaa oli annettu noin 40 000 potilaalle, ja aiheesta oli julkaistu yli 1 000 tieteellistä raporttia ja järjestetty kuusi kansainvälistä konferenssia. Moni tutkimus oli kuitenkin tieteellisesti hutera, sillä niissä ei ollut käytetty vertailuryhmää, ja ne luultavasti kärsivät tutkijoiden ennakkoasenteiden vaikutuksesta.
Lääkekäyttö
LSD:tä voidaan käyttää lääkkeenä muun muassa erinäisiin hermosärkyihin, kuten Hortonin syndroomaan, mutta lääkekäyttö ei ole toistaiseksi yleistynyt. Särkyä estäviä vaikutuksia on havaittu myös muilla LSD:n kaltaisilla tryptamiineilla, kuten psilosybiinillä.
Muut käytöt
Yhdysvaltain keskustiedustelupalvelu CIA tutki LSD:tä MK-Ultra-projektissaan, etsien siitä käyttöä totuusseerumina, jolla vihollisagentit saataisiin puhumaan.